Reunió per la constitució del **grup de treball IMPACTE AMBIENTAL I TABAQUISME**

Dia: **Dimarts 21 de gener, 12-14 h**

Lloc: ASPCAT Roc Boronat

Assistents:

* Rosa Maria Casademont (Pediatra CAP Vallcarca)
* Laura Díaz (CAP La Sagrera)
* Anna Geli (Unitat de Salut Ambiental d’Olot)
* Edda Marimon
* Anna Morillo (CAP Sant Sadurní)
* Bienvenido de Miguel (Tècnic superior de Riscos Laborals)

S’excusen: Patricia Agüera (no más colillas en el suelo), Ferran Campillo (Unitat de Salut Ambiental d’Olot), Imma Casas (Hospital Germans Trias i Pujol), Joan Olivet (ASPCAT del territori de Girona) i Joan Guerrero (H. De Granollers).

**Acta de Constitució del Grup de Treball d’Impacte Ambiental del PAPSF:**

1. Constituïm el grup de treball

Comentem la possibilitat d’anar afegint entitats o membres que estiguin implicats, segons els objectius que ens marquem.

Comentarem també a les societats del Càncer, entitats juvenils, d’esports....

1. Acordem que farem un **recull dels documents/bibliografia** que ens pugui interessar per unificar els coneixements de tots els membres del grup.
2. Amb la intenció de sensibilitzar, conscienciar i produir canvis de conducta per millorar l’impacte ambiental, ens plantegem objectius secundaris (pendents de definir) que actuïn especialment en les noves generacions, en els joves i en el nostre medi sanitari.
3. Comencem amb una pluja d’idees sobre quines activitats podríem portar a terme:

* Díptic o fulletó sobre com reduir l’impacte ambiental
* Campanya en centres d’AP i Hospitals per evitar impacte burilles
* Preparar algun tipus d’activitats en joves amb algun format de joc (APP) o materials per fer jocs interactius, amb reptes, etc. que podria integrar-se en programes que ja estiguin en marxa: Salut i Escola, Classe sense fum, etc. Tenint en compte el que funciona i el que no en aquestes edats [ENLLAÇ](http://gestor.papsf.cat/_Adm3/upload/docs/ITEMDOC_4819.pdf)
* Campanyes similars a les que hi ha de plàstic, de caques de gossos, la del Karma del metro....

1. Ens plantegem revisar i conèixer:

* Quines campanyes sobre temes de contaminació s’estan portant a terme, a l’ajuntament, altres entitats, etc.
* Activitats que s’estiguin fent en escoles o centres esportius sobre temes similars (per ex. “Soc un bon ciutadà”, campanya de l’Espanyol o “Guardians de la terra”) que es realitza a 4t de primària)

Treballarem **durant el mes de març:**

* **Recopilació d’articles, enllaços, etc a documents claus/fonamentals per tenir a la biblioteca** sobre impacte ambiental i tenir la mateixa informació compartida.
* Revisar les **campanyes, programes, materials i activitats que s’estiguin portant a terme** sobre aquet tema o temes similars que ens puguin servir.

Queda **pendent decidir quines persones coordinaran el grup**, a la propera reunió que pot a l’abril, mirarem de concretar-ho. Acordem que mentrestant, Lupe farà l’acta d’aquesta reunió i coordinarà aquesta primera part en la que tothom aportarà documents, campanyes o activitats sobre el tema.